b'\n_START_ARTICLE_\nHMS Alamein\n_START_SECTION_\nPalvelus\n_START_PARAGRAPH_\nAlamein liitettiin vuonna 1946 Kotilaivaston 4. h\xc3\xa4vitt\xc3\xa4j\xc3\xa4laivueeseen. Se saattoi sisaraluksensa HMS Barrosan kanssa lentotukialus HMS Vengeancea harjoiteltaessa Britteinsaarten vesill\xc3\xa4 ja pohjoisilla merialueilla, mutta alus ei osallistunut Pohjois-Irlantiin tehtyihin laivastovierailuihin._NEWLINE_Alus osallistui vuonna 1950 Kotilaivaston kev\xc3\xa4tpurjehdukseen, jonka aikana osaston alukset k\xc3\xa4viv\xc3\xa4t V\xc3\xa4limerell\xc3\xa4 vieraillen muun muassa Italiassa sek\xc3\xa4 osallistuen erilaisiin harjoituksiin. Alus poistettiin viel\xc3\xa4 saman vuoden lopulla palveluksesta ja se siirrettiin reserviin._NEWLINE_Toukokuussa 1956 alus oli j\xc3\xa4lleen 4. h\xc3\xa4vitt\xc3\xa4j\xc3\xa4laivueessa, jossa se korvasi sisaraluksensa HMS Aisnen. Alus kuului laivueen mukana Koti- ja V\xc3\xa4limeren laivastoihin osallistuen muun muassa Suezin kriisiin. Aluksella syttyi tulipalo 5. marraskuuta 1958 sen ollessa Chathamin telakalla. Palon syyksi paljastui v\xc3\xa4\xc3\xa4rinkytketty radiolaitteisto messiss\xc3\xa4, mik\xc3\xa4 levisi operaatiokeskukseen. Palon sammuttamiseen osallistui Alameinin oman palokunnan lis\xc3\xa4ksi l\xc3\xa4hell\xc3\xa4 ankkurissa olleen HMS Corunnan sek\xc3\xa4 Chatham&Gillingamin palokunnat._NEWLINE_Alus poistettiin palveluksesta 1959 siirrettyn\xc3\xa4 reserviin. Se romutettiin 1964 Blythiss\xc3\xa4 Northumberlandissa.'